Көп балалы аналар наразылығынан соң "Мың пәтер" бағдарламасы таныстырылды
"Көп балалы аналар наразылығынан соң "Мың пәтер" бағдарламасы таныстырылды" | "https://abai.kz/post/85846"
TITLE: Көп балалы аналар наразылығынан соң "Мың пәтер" бағдарламасы таныстырылды
URL: https://abai.kz/post/85846
META: "Көп балалы аналар наразылығынан соң "Мың пәтер" бағдарламасы таныстырылды" | "https://abai.kz/post/85846"
DATE: 20.02.2019
AUTHOR(s): Abai.kz
TOTAL WORDS: 135
TEXT: Көп балалы аналардың Астанада екі аптаға созылған наразылығынан соң үкімет балалы жас отбасыларға арналған тұрғын үй бағдаламасын таныстырды. Жастар мемлекеттік пәтерлерді үш жылға жалға ала алады. "Мың пәтер" бағдарламасы елдің үш ірі қалаларында – Астана, Алматы және Шымкентте жүзеге асырылады. Астана осы бағдарлама аясында 350 пәтер алады. Азаматтар баспана жалға алу ақысы үшін 8 мың теңге ($20) төлеп, мұнда үш жыл тұрады деді қоғамдық даму министрі Дархан Қалетаев. Пәтерлер кімдерге жалға берілетіні анықталған: 29 жасқа дейінгі балалы жастар арасынан жергілікті билік жалға алушыларды іріктейді. Қазақстан парламентіндегі депутаттар елде баспана мәселесін шешуге бұл бағдарлама аздық ететінін мәлімдеп үлгерді. Депутаттар баспанаға үміткерлерді жасына қарай шектемеуді ұсынып отыр. Депутат Гүлнар Иксанованың айтуынша, жас шектеуін 35-ке дейін көтеруге болар еді. Бір ғана Астана қаласында 45 мың адам пәтер кезегінде тұр. Оны кем дегенде он жыл күтуге тура келеді. Abai.kz
